朱軫裔

朱軫裔（），曾易姓包，字三瞻，號洛山，四川嘉定直隸州人，清朝政治人物、詩人。

 生平 
朱軫裔出身仕宦之家。其家族先祖世居湖廣黃州府麻城縣，明朝始遷四川。父朱祚遠為崇禎十五年（1642年）壬午科舉人《碑傳集》卷九十四儲大文〈墓表〉：“父祚遠，明崇禎壬午舉於鄉。”。崇禎十五年（1642年）十二月張獻忠攻陷襄陽府，時任襄陽府推官的從伯父朱祚增在城破時不屈而舉家殉難，父朱祚遠亦被擒，拒受偽官職被殺《碑傳集》卷九十四儲大文〈墓表〉：“是歲十二月，賊張獻忠陷襄陽，司理公自刎死……文林北行，蘄請卹，猝被賊執，脅授偽官，復大罵不屈死。”。當時朱軫裔年僅九歲，已顯孝行，以前曾親嘗父糞以察病情《碑傳集》卷九十四儲大文〈墓表〉：“父茂才公病，嘗糞而味甜，背人悲泣至地。是時公生甫數歲，謹識之。”，與兄朱綸爭相赴死，在朱綸安排下易姓包氏逃匿，潛居東坡書院讀書，再遁入大邑縣霧中山中《碑傳集》卷九十四儲大文〈墓表〉：“廼易姓名走匿父友所，潛棲東坡書院……遂偕遁於大邑之霧中山。”。

清朝平定四川後，康熙八年（1669年）己酉科四川鄉試舉人（康熙）《四川總志》卷十四下科第：“包軫裔，嘉定人。”。康熙十一年（1672年）他曾與清初重要學者費密（號燕峰）等人相會論學《費燕峰先生年譜》卷一：“會馬王馳諱遇樂（灌縣人）、包三瞻諱軫裔（嘉定人）、彭又籛諱鏗（永川人）、會趙國子諱嶷（江西人）、呂卿藻諱澈（長在弟）……”。康熙二十三年（1684年）任浙江景寧縣知縣（雍正）《景寧縣志》卷五官師志：“朱軫裔，康熙二十三年任。”。

景寧縣地處僻遠，經三藩之亂後戶口凋敝，城內居民不及五百戶，賦役積弊，常使族鄰代輸逃戶之稅。朱軫裔到任後，招撫流民復業，將荒田授與墾種者，讓其向官府交租，再由官府代輸正賦，從而蘇解民困《碑傳集》卷九十四儲大文〈墓表〉：“逋賦例令族鄰代輸，公收為官圖，復業者受田應餉，餘胥召墾，俾輸租於官，而官自輸正賦，景寧民始蘇。”。他為政寬仁，常數月不施笞刑，任內重修文廟、明倫堂、文昌閣等，振興文教（康熙）《處州府志》卷二建置志：“啟聖祠、明倫堂……俱康熙甲子知縣朱軫裔……重建。”。康熙三十三年（1694年）縣山中虎患肆虐，幾近一年傷人五十餘，他設醮於元壇廟祈禱，並招募福建弩手射殺七虎，虎患遂息（雍正）《景寧縣志》卷一封域志：“入山樵採者將匝歲，為所傷者五十餘人，知縣朱軫裔設醮禱於元壇廟，越數日有射弩人至自閩，獲七虎。”。康熙三十四年（1695年）縣中嘉禾連畝同穗，屬吏請上報祥瑞，他拒絕道：“治民在德不在異。”《碑傳集》卷九十四儲大文〈墓表〉：“歲癸酉大稔，嘉禾同穗者連畝，上官趣上其事，公聽民刈之而牘報曰：‘治民在德不在異。’”治理有方，十五年間墾田數百頃，歸附者數千戶，縣城戶口增長一倍，元氣漸復《碑傳集》卷九十四儲大文〈墓表〉：“比十有五年，墾荒塍數百頃，郊埜來歸者數千戶，城中戶且盈千，而景寧之元氣始復。”，百姓稱“朱老佛”（光緒）《處州府志》卷十五官師志：“仁滂施厚，人號朱老佛。”。

康熙三十七年（1698年）朱軫裔以卓異陞南城兵馬司指揮，景寧縣百姓遮道挽留，立去思碑（光緒）《處州府志》卷十五官師志：“老幼遮道餞送，為立去思碑。”，任職僅三月以年老致仕。歸里途經邯鄲縣時，在呂公祠題詩“合與仙翁緣，不受世網縛”《碑傳集》卷九十四儲大文〈墓表〉：“先是公走邯鄲道，嘗題呂公祠曰：‘合與仙翁緣，不受世網縛。’”，在旅舍中無疾而終，享年七十歲《碑傳集》卷九十四儲大文〈墓表〉：“比歸至邯鄲，無疾輒召二子屬曰：‘必葬我嘉定。’……遂卒，年七十。”。其後以子朱曙蓀官贈中憲大夫、太常寺少卿《碑傳集》卷九十四儲大文〈墓表〉：“今待贈中憲大夫、太常寺少卿。”，並入祀嘉定府鄉賢祠（同治）《嘉定府志》卷十營建志：“國朝南城兵馬司指揮加贈中憲大夫朱軫裔……入祀鄉賢。”《存硯樓二集》卷之十五：“兵馬司指揮使贈翰林院檢討洛山朱公墓表。晉太冲左氏《蜀都賦》曰：‘江漢炳靈，世載其英。’繄古瑰瑋卓犖之士，多產於坤維。國家聲教遐宣，才彥淬發，時則有若遂寧張文端公，以訏謨亮節翊贊淳熙；爰暨大司空李公之質貌偉量，少司馬李公之華貫膚使，胥號兩川四路望。廼若用循良懋續，克配卿宰，而可以編列《華陽》之志、《成都》之正續丙丁、古今載記者，為嘉定南城兵馬司指揮使、待贈太常寺少卿洛山朱公。公以康熙己卯卒於邯鄲之旅舍，窆嘉定巳山之阡。又十有五年癸巳，而喆嗣知彭澤縣映蓀、今太常寺少卿曙蓀胥舉於鄉，曙蓀雋第一，遂成進士，入翰林。又十有八年，而曙蓀以侍讀遷奉常，督山西學政。塋域神道，彝典聿宜，爰考次公行狀，暨予鄉漢瞻張君譔傳，謹表於墓，以竢當世宗工傑士之碑神道者。曰：公諱軫裔，字三瞻，洛山其自號，四川嘉定州人也。先世居楚麻城。按明升庵楊先生祖繇麻城徙蜀，今張文端公祖亦由麻城徙，猶之漢揚子雲祖揚侯，偪於晉六卿而南徙巫山、江陽暨郫也。高祖九華，宦子鄉華亭縣；曾祖夢麒，宦雲南蒙自縣，偕兄宦醴泉縣夢祥，同時致政歸；祖宬，州學生，養繼母孝，事兄華陰尹官恪甚，號漢嘉宿望儒；父祚遠，明崇正壬午舉於鄉，國朝以公貴贈文林郎、景寧知縣；母徐氏，贈太孺人。文林公性至孝，父茂才公病，嘗糞而味甜，背人悲泣至地。是時公生甫數歲，謹識之。比茂才公卒，文林公哀毁病且棘，闔室惶駭。公時年九歲，泣撫徐太孺人手曰：‘大人疾當無恙，兒嘗糞殊不甜也。’家人胥奇其早慧，而又嘉其至行夙成，此傳所謂齊庾黔婁嘗泄利之孝也。先是，華陰公子祚增，崇正庚辰雋進士，司理襄陽府。比文林服闋而病愈，壬午試復雋，將以計偕道省之。而是歲十二月，賊張獻忠陷襄陽，司理公自刎死，妻宋孺人暨二子紘、繡蹈井死。文林北行蘄請卹，猝被賊執，脅授偽官，復大罵不屈死。此則唐顏氏從昆弟常山、平原之忠也。公年十二，補博士弟子員；十三，餼於庠。而是歲文林訃至。明年，獻忠自襄陽陷湖南，遂入蜀，按籍來徵。兄綸蘄代公死，公固不肯，以頭觸地曰：‘請先死。’綸佯許之，而給公往迎外祖柩。比歸，綸業行三日矣。此則漢孔氏褒、融兄弟爭死之義也。公追綸不克，逮蘄自引決以謝兄，家人胥督過曰：‘是無益，且若獨不聞伍子胥事乎？’公業無可奈何，廼易姓名走匿父友所，潛棲東坡書院，且讀書且哭，父友亦相對哭。而稚弟復失走山箐虎豺窟，九月始遇之，遂偕遁於大邑之霧中山。國家平巴蜀，獻忠伏誅鹽亭，公乃出試，復補博士弟子。康熙己酉舉於鄉。甲寅，滇逆警，按搢紳籍授偽官，公復遁霧中，窮崖間無可蹤趾，乃獲免，因著《采苓詩謠》以見志。此又蜀先正漢費貽、譙元之節也。公性慈恕而才殊敏練。甲子，銓注浙江處州府之景寧縣。景寧僻左，由閩耿逆蹂躪後，蒿萊盈城，戶不越五百，逋賦例令族鄰代輸。公收為官，圖復業者受田應餉，餘胥召墾，俾輸租於官，而官自輸正賦，景寧民始蘇。公蒞事恒經月不笞一人。會届行取期，制撫首議及公，而縣有大辟案二，置諸法始克符例。公疑而不忍遽報，曰：‘吾終不草菅民命以速陞遷也。’歲祲，請出常平粟，上官允出三存七，公盡散以貸民。比後謝縣事，代更者用此難之，民聞爭出粟還倉，而贏二百七十石有奇以繕學宮。公嘗同考甲子浙江試，號得人，尤加意景寧士，啓聖祠、明倫堂、文昌閣捐修閎壯，景寧士民胥懐之。歲癸酉大稔，嘉禾同穗者連畝，上官趣上其事，公聽民刈之，而牘報曰：‘治民在德不在異。’上官有不悅公者，猝至縣勘倉庫虛實、耗羨多寡，既知其額不缺而廉有餘，乃大愧服去。公蒞景寧嘗喟然歎曰：‘治民如良醫之治病，去客邪易，而復元氣難。’比十有五年，墾荒塍數百頃，郊埜來歸者數千戶，城中戶且盈千，而景寧之元氣始復。戊寅，南城命下，民遮道攀車不克前，久之乃獲發。此則史乘諸賢所為傳循吏而錄名臣者，而公以治縣譜克綜之，以混耀於先正王溫縣、嚴長安之後，故曰循良懋績也。公在南城，蒞民如在景寧時，甫三月輒引年，御史臺固留之，訖不克奪。先是，公走邯鄲道，嘗題呂公祠曰：‘合與仙翁緣，不受世網縛。’比歸至邯鄲，無疾輒召二子屬曰：‘必葬我嘉定。’且曰：‘棺勿求美，衣勿求備，所以志吾痛也。’遂卒，年七十。說者謂符詩讖，-{叶}-道機-{云}-。公以康熙二十七年覃恩膺封贈如彝典；以六十一年今上御極覃恩，晉贈儒林郎、翰林院檢討；雍正元年，復以聖祖仁皇帝升祔覃恩，晉贈大夫，今待贈中憲大夫、太常寺少卿。配余氏，贈孺人，晉太孺人，又晉恭人；繼周氏，封孺人，晉贈太孺人，又晉恭人。胥有婦德。子二：映蓀、曙蓀也。餘詳家狀。嗚呼！蜀西南奧區，漢嘉襟帶二江，九頂、四峰、烏尤、青衣實偕三峨互峙，其磅礴鬱積之氣，今朱氏業盡鍾之。而公嘗棲江源霧山，復沐浴噓噏於青霞嶂、明月池、海馬石之奇秀，故其毓質也彌粹，而其為時宣力以克配名世之卿宰也，遇彌艱，政績亦彌瘁勩。以愨若彭澤世傳清白，奉常始踐詞苑，纂升庵、少海之文，繼以內職，監榆塞，恢余青神、張銅梁之略，既復班講讀，司禮樂，造士覈典以晉，而上紹劉文簡、楊文忠、席文襄、趙文肅、陳文端、文憲之烈，偕井研、遂寧二相參列為三，而錫羨揚休，奕葉且未之有艾。吾知當益推本於公，謂岷江始發羊膊嶺、玉輪坂，萬里終瀉東洲鎮；岷峨二嶽之蟠環數千里，而鐵豹、康延、瓦屋、紫山，其脈絡尚有可指而尋者。然則太冲《蜀都賦》之說，豈不信哉！豈不信哉！子爰首舉之，用表公墓，而俾文麗牲之石者，尚有考焉。”。其墓在嘉定直隸州巳山。

 著述 
朱軫裔工詩，風格雅澹。早年避亂時著有《采苓詩謠》以明志，已佚。清人輯《蜀雅》收其《馬》詩一首：“驍騰如此見應稀，瘦骨稜稜秋不肥。只有雄心無可似，黃金臺上白雲飛。”《蜀雅》卷十一：“朱軫裔……《馬》：‘驍騰如此見應稀，瘦骨稜稜秋不肥。只有雄心無可似，黃金臺上白雲飛。’”

 註釋 

Z
Category:四川嘉定人
Category:清朝景寧縣知縣
Category:清朝南城兵馬司指揮